Marija Lasickene
Marija Lasickene (krievu: Мария Александровна Ласицкене; dzimusi Marija Kučina (Мария Кучина) 1993. gada 14. janvārī Kabardā-Balkārijā) ir krievu vieglatlēte, startē augstlēkšanas sacensībās. M. Lasickene ir Krievijas bruņoto spēku kapteine, pārstāv sporta klubu CSKA. 2018. gada Krievijas prezidenta vēlēšanās viņa bija Vladimira Putina uzticības persona. 2017. gadā apprecējusies ar lietuviešu izcelsmes sporta žurnālistu un komentētāju Vladu Lasicku.